Stimaţi colegi,

În conformitate cu programul propus pentru diversificarea mijloacelor electronice de comunicare în interiorul Universităţii *Politehnica* din Timişoara,

Vă aduc la cunoştinţă intrarea în funcţiune a GRUPULUI *MASA ROTUNDĂ*,

un grup dinamic – cu abonare și dezabonare individuală,

instrument de **comunicare și dezbatere** deschis tuturor celor interesați

(cadre didactice, doctoranzi, personal didactic auxiliar, personal nedidactic)

* de a transmite informații și opinii colegilor din Universitatea *Politehnica* din Timișoara,
* de a primi mesajele transmise acestui grup.

Ca membru al acestui grup virtual, puteți difuza mesajele dumneavoastră, printr-o singură adresă de e-mail, tuturor membrilor grupului. În acest scop, **trebuie să vă înscrieți** în grup.

Dacă nu doriți să scrieți mesaje, ci doar să fiți informat și să primiți mesajele colegilor, **trebuie să vă înscrieți** în grup.

Pentru a vă înscrie în grupul de e-mail masa.rotunda@upt.ro,

vă invit să **parcurgeți următorii** **pași** (mai puțin de un minut):

1. trimiteți un e-mail la adresa masa.rotunda+subscribe@upt.ro, cu subiectul "abonare", fără text în corpul e-mail-ului,
2. imediat, veți primi un e-mail de confirmare; pentru a confirma înscrierea în acest grup, răspundeți prin e-mail, folosind "Reply".

**Atenție**:

* nu încercați să confirmați înscrierea vizitând site-ul prezentat in e-mail, ci doar răspunzând la e-mail,
* înscrierea în grupul masa.rotunda@upt.ro este permisă doar persoanelor care au adresa de e-mail cu sufixul .upt.ro.

După încheierea procedurii de înscriere, puteți trimite e-mail la adresa masa.rotunda@upt.ro, pentru a comunica cu TOȚI membrii grupului.

Utilizarea acestui instrument de comunicare poate asigura un grup mai mare de destinatari (comparativ cu cd@upt.ro sau sindicat@upt.ro), îi include pe toți cei ce doresc să primească mesaje difuzate și îi protejează pe cei ce nu doresc acest lucru.

În momentul în care grupul masa.rotunda@upt.ro se consolidează, difuzarea mesajelor pe adresele cd@domeniu.upt.ro va fi restricționată.

În cadrul programului de diversificare a mijloacelor de comunicare, urmează să punem în funcţiune:

* adresa de e-mail sindicat@upt.ro, un grup închis, pentru comunicări interne,
* forum-uri cu tematică fixă, pentru centralizarea comunicărilor dinspre comunitatea academică.

Și aceste mijloace vor putea fi utilizate doar cu adrese de forma prenume.nume@domeniu.upt.ro.

Cu toata consideraţia,

Marius Oteşteanu 